Lähteellä (Ekberg)
Lähde, laakson pohjukassa
 Hiljalleen vaan uurtelet;
 Yksinäsi rauhaisassa
 Seudussasi virtailet.

 Useinkin kun uupuneeksi
 Joudun päivän vaivoista,
 Suot sa mulle virvokkeeksi
 Aarteestasi kirkkaasta.

 * * *

 Oi, jos oisi, kulkeissani
 Erämailla maailman,
 Tyyni luontos rinnassani,
 Lähde laakson rauhaisan!

 Matkallani nääntyessä
 Lieventäishän vaivojain,
 Vastuksien kohdatessa
 Loistais toivon aarteet vain.

L[auri]. O[lli]. E[kberg].

Lauri Ekberg
Runot